
DR 31.10.2016                                                                                                                                                   81               

 

 Dato’ Dr. Mujahid bin Yusof Rawa [Parit Buntar]: [Bangun] 

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Parit Buntar bangun, Yang Berhormat. 

 Dato’ Sri Dr. Haji Irmohizam bin Haji Ibrahim [Kuala Selangor]: Sila. 

 Dato’ Dr. Mujahid bin Yusof Rawa [Parit Buntar]: Terima kasih Yang Berhormat 
Kuala Selangor. Saya amat tertarik dengan cadangan pembiayaan dana politik ini supaya 
diteluskan. Cuma saya minta pandangan Yang Berhormat Kuala Selangor, apa kata kalau 
kita bermula dengan geran daripada kerajaan dulu supaya setiap parti politik yang 
memenangi Kerusi ataupun peratus undian yang dia dapat itu, boleh diberi geran untuk 
aktiviti politik dan juga untuk pilihan raya? Apakah pandangan Yang Berhormat Kuala 
Selangor bermula dengan kerajaan bagi geran dulu? 

 Dato’ Sri Dr. Haji Irmohizam bin Haji Ibrahim [Kuala Selangor]: Terima kasih 
Yang Berhormat Parit Buntar atas cadangan tersebut. Pada hemat saya, yang paling 
penting sekali ialah bagaimana akta ini benar-benar menterjemahkan prinsip akauntabiliti 
dan juga perbelanjaan. Saya lihat syor-syor yang telah dinyatakan oleh Menteri yang 
berkenaan sama ada ia adalah syor ataupun ia akan diterjemahkan dalam akta yang akan 
diperdengarkan. Jadi bagi saya, yang paling penting saya masih lagi menunggu lagi akta 
tersebut, dan saya ingin bertanya kepada pihak kerajaan, bilakah akta tersebut akan 
dibawa ke Parlimen. 

 Tuan Yang di-Pertua, seterusnya saya ingin menjurus kepada mengenai isu 
rasuah. Sebagaimana saya lihat, sebagaimana yang Ahli-ahli Parlimen yang lain telah 
menyatakan terutama sekali baru-baru ini negara digemparkan dengan kes salah guna 
kuasa dan rasuah yang melibatkan projek infrastruktur membabitkan Jabatan Air Negeri 
Sabah bernilai RM3.3 bilion sehingga menjejaskan kepercayaan rakyat terhadap 
kakitangan kerajaan, sekali gus memberikan imej negatif kepada kerajaan. 

 Dengan semua itu, saya ingin menggesa agar kerajaan menangani isu rasuah dan 
ketirisan menerusi Strategi Lautan Biru Kebangsaan (NBOS) menerusi bidang impak sistem 
keselamatan menyeluruh. Saya menggesa agar sistem sedia ada seperti seksyen 7, Akta 
Suruhanjaya Pencegahan Rasuah Malaysia (SPRM) 2009, dan Myprocurement iaitu Sistem 
Maklumat Perolehan Kerajaan dipertingkatkan bagi memastikan kerajaan mampu 
memberikan perkhidmatan terbaik demi menjamin kesejahteraan rakyat dan juga negara.   

 Ini bukan hanya diterjemahkan di peringkat Kerajaan Persekutuan, tetapi perlu 
digerakkan juga di semua kerajaan negeri yang ada di seluruh Malaysia. Ini setidak-
tidaknya dapat memberikan satu keyakinan kepada orang ramai termasuk pelabur sehingga 
boleh memberikan, khususnya impak yang positif kepada usaha untuk membawa masuk 
pelabur asing bagi merancakkan lagi ekonomi negara.   

 Ini kerana bagi saya, saya juga ada terbaca satu laporan yang telah diberikan 
kepada saya kerana dalam penilaian impak sosial, sama ada benar ataupun tidak, mungkin 
pihak Kementerian KPKT boleh memberikan ulasan kepada saya kerana saya ada terbaca 
mengenai syarat pertukaran dan juga kegunaan tanah Lot 68054, Mukim Tanjong Dua 
Belas, Kuala Langat yang terletak di dalam kawasan Paya Indah Wetlands. Ini kerana saya 
lihat ia telah memberikan satu konotasi kepada saya sama ada benar Kerajaan Negeri 
Selangor memberikan penilaian impak sosial di dalam memberikan kelulusan pertukaran 
syarat tanah bagi kegunaan tanah Lot 68054, Mukim Tanjong Dua Belas, Kuala Langat 
yang terletak di dalam kawasan Paya Indah Wetlands.  

 Saya difahamkan kawasan tersebut telah diletakkan sebagai warisan dunia 
menerusi Perjanjian Ramsar yang bertujuan untuk menyediakan rangka kerjasama 
antarabangsa dalam pemeliharaan habitat tanah lembap yang ditandatangani Malaysia 
pada tahun 1995 dan ia telah diwartakan sebagai rizab tanah lembap di bawah Kanun 
Tanah Negara. Menurut sumber daripada Kementerian Sumber Asli dan Alam Sekitar, 
terdapat lebih kurang 213 spesies burung yang boleh didapati di Paya Indah Wetlands yang 
turut menerima kunjungan burung hijrah saban tahun. 

 Pada tahun 1994, mantan Menteri Besar ketika itu iaitu Tan Sri Muhammad atau 
Mat Taib telah meluluskan pemilikan tanah seluas 619 hektar kepada Syarikat Salak Park. 
Sungguhpun wujud usaha pertukaran status tanah tersebut oleh syarikat terbabit, namun ia 
gagal kerana tidak mendapat persetujuan kerajaan negeri ketika itu dan ia kekal begitu 
selama 22 tahun.  



Dato' Dr. Mujahid bin Yusof Rawa [Parit Buntar]: [Bangun]. Timbalan Yang di-Pertua [Datuk Seri Dr. Ronald Kiandee]: Yang Berhormat Parit Buntar bangun, Yang Berhormat. Dato' Sri Dr. Haji Irmohizam bin Haji Ibrahim [Kuala Selangor]: Sila. Dato' Dr. Mujahid bin Yusof Rawa [Parit Buntar]: Terima kasih Yang Berhormat Kuala Selangor. Saya amat tertarik dengan cadangan pembiayaan dana politik ini supaya diteluskan. Cuma saya minta pandangan Yang Berhormat Kuala Selangor, apa kata kalau kita bermula dengan geran daripada kerajaan dulu supaya setiap parti politik yang memenangi Kerusi ataupun peratus undian yang dia dapat itu, boleh diberi geran untuk aktiviti politik dan juga untuk pilihan raya? Apakah pandangan Yang Berhormat Kuala Selangor bermula dengan kerajaan bagi geran dulu?. Dato' Sri Dr. Haji Irmohizam bin Haji Ibrahim [Kuala Selangor]: Terima kasih Yang Berhormat Parit Buntar atas cadangan tersebut. Pada hemat saya, yang paling penting sekali ialah bagaimana akta ini benar-benar menterjemahkan prinsip akauntabiliti dan juga perbelanjaan. Saya lihat syor-syor yang telah dinyatakan oleh Menteri yang berkenaan sama ada ia adalah syor ataupun ia akan diterjemahkan dalam akta yang akan diperdengarkan. Jadi bagi saya, yang paling penting saya masih lagi menunggu lagi akta tersebut, dan saya ingin bertanya kepada pihak kerajaan, bilakah akta tersebut akan dibawa ke Parlimen. Tuan Yang di-Pertua, seterusnya saya ingin menjurus kepada mengenai isu rasuah. Sebagaimana saya lihat, sebagaimana yang Ahli-ahli Parlimen yang lain telah menyatakan terutama sekali baru-baru ini negara digemparkan dengan kes salah guna kuasa dan rasuah yang melibatkan projek infrastruktur membabitkan Jabatan Air Negeri Sabah bernilai RM3.3 bilion sehingga menjejaskan kepercayaan rakyat terhadap kakitangan kerajaan, sekali gus memberikan imej negatif kepada kerajaan. Dengan semua itu, saya ingin menggesa agar kerajaan menangani isu rasuah dan ketirisan menerusi Strategi Lautan Biru Kebangsaan (NBOS) menerusi bidang impak sistem keselamatan menyeluruh. Saya menggesa agar sistem sedia ada seperti seksyen 7, Akta Suruhanjaya Pencegahan Rasuah Malaysia (SPRM) 2009, dan Myprocurement iaitu Sistem Maklumat Perolehan Kerajaan dipertingkatkan bagi memastikan kerajaan mampu memberikan perkhidmatan terbaik demi menjamin kesejahteraan rakyat dan juga negara. Ini bukan hanya diterjemahkan di peringkat Kerajaan Persekutuan, tetapi perlu digerakkan juga di semua kerajaan negeri yang ada di seluruh Malaysia. Ini setidak- tidaknya dapat memberikan satu keyakinan kepada orang ramai termasuk pelabur sehingga boleh memberikan, khususnya impak yang positif kepada usaha untuk membawa masuk pelabur asing bagi merancakkan lagi ekonomi negara. Ini kerana bagi saya, saya juga ada terbaca satu laporan yang telah diberikan kepada saya kerana dalam penilaian impak sosial, sama ada benar ataupun tidak, mungkin pihak Kementerian KPKT boleh memberikan ulasan kepada saya kerana saya ada terbaca mengenai syarat pertukaran dan juga kegunaan tanah Lot 68054, Mukim Tanjong Dua Belas, Kuala Langat yang terletak di dalam kawasan Paya Indah Wetlands. Ini kerana saya lihat ia telah memberikan satu konotasi kepada saya sama ada benar Kerajaan Negeri Selangor memberikan penilaian impak sosial di dalam memberikan kelulusan pertukaran syarat tanah bagi kegunaan tanah Lot 68054, Mukim Tanjong Dua Belas, Kuala Langat yang terletak di dalam kawasan Paya Indah Wetlands. Saya difahamkan kawasan tersebut telah diletakkan sebagai warisan dunia menerusi Perjanjian Ramsar yang bertujuan untuk menyediakan rangka kerjasama antarabangsa dalam pemeliharaan habitat tanah lembap yang ditandatangani Malaysia pada tahun 1995 dan ia telah diwartakan sebagai rizab tanah lembap di bawah Kanun Tanah Negara. Menurut sumber daripada Kementerian Sumber Asli dan Alam Sekitar, terdapat lebih kurang 213 spesies burung yang boleh didapati di Paya Indah Wetlands yang turut menerima kunjungan burung hijrah saban tahun. Pada tahun 1994, mantan Menteri Besar ketika itu iaitu Tan Sri Muhammad atau Mat Taib telah meluluskan pemilikan tanah seluas 619 hektar kepada Syarikat Salak Park. Sungguhpun wujud usaha pertukaran status tanah tersebut oleh syarikat terbabit, namun ia gagal kerana tidak mendapat persetujuan kerajaan negeri ketika itu dan ia kekal begitu selama 22 tahun.